Pelit – huviksi, hyödyksi vai haitaksi?
Pelikasvatustunti
Kohderyhmä: 2.-luokkalaiset, alakoululaiset
Tavoitteet:
· oppilaat oppivat, mitä ikäraja- ja sisältömerkinnät tarkoittavat
· oppilaat pohtivat omaa pelaamistaan
· oppilaat saavat eväitä fiksumpaan pelaamiseen.
Kesto: 45–60 min
Valmistelut ennen tuntia:
· Tulosta, leikkaa (ja laminoi) sisältösymbolit ja ikärajakortit sekä niiden selitykset. Jokaista tarvitaan 1 setti per ryhmä.
· Valitse (kirjastosi kokoelmista) konsolipelejä, joissa on eri ikärajoja, ja ota niiden kansista kuvat niin ettei ikärajamerkit näy. Vaihtoehtoisesti ota pelikotelot mukaan tunnille. Tee itsellesi muistiinpanot valitsemiesi pelien ikärajoista ja sisällöistä. Pelien ikärajamerkinnät ja perustelut niille löytyvät Pegin pelihausta (https://pegi.info/fi/search-pegi). Pari peliä / ryhmä.

Tunnin kulku
Aloitus / 5 min
· Ohjaajan tervehdys ja esittäytyminen
· Kerro tunnin aihe: tällä tunnilla puhutaan digitaalisesta pelaamisesta
· Käy läpi tunnin pelisäännöt: viittaa, jos haluat sanoa jotain, ohjaaja jakaa puheenvuorot, muulloin kuunnellaan

Janatehtävä / 15 min
· Janatehtävässä ohjaaja esittää väitteitä pelaamisesta. Oppilaat vastaavat liikkumalla tilassa, ovatko samaa vai eri mieltä. Kuvitellaan luokkaan jana, jonka toisessa päässä on kyllä, toisessa ei. Janalla liikutaan siihen kohtaan, mitä mieltä on väitteestä. Jos luokassa on ahdasta, voi myös vaihtoehtoisesti peukkua näyttämällä vastata kyllä ja ei, tai mennä kyykkyyn, puoliväliin, ylös.
· Väitteen jälkeen kysy oppilailta perusteluja vastaukselle. Joistakin väitteistä voi keskustella enemmän ja osan voi käydä läpi ilman keskustelua, tilanteen mukaan.
· Ohjeista harjoituksen säännöt oppilaille.
· Pelaamiseen liittyviä väitteitä
· Tykkään pelata
· Pelaan puhelimella
· Mitä pelejä pelaat?
· Pelaan tietokoneella tai pelikonsolilla
· Mitä pelejä pelaat?
· Pelaan kavereiden kanssa
· Minulla on jokin suosikkipeli
· Mikä peli? Miksi se on suosikkisi?
· Olen oppinut pelaamalla uusia asioita
· Mitä olet oppinut?
· Meillä on kotona sääntöjä pelaamiselle
· Millaisia sääntöjä kotona on?
· Pelaavatko vanhempasi? Mitä vanhempasi ajattelevat pelaamisesta?
· Olen pelannut joskus liian pelottavaa tai ahdistavaa peliä
· Mitä tehdä, jos joskus käy näin?
· Suljen pelin
· Kerro aikuiselle
· Olen pelannut joskus liikaa
· Mistä tietää, että on pelannut liikaa? Oletko jättänyt läksyt tekemättä tai nukkunut huonosti pelaamisen takia?
· Tiedän, että peleissä on ikärajat
· Tiedän, mitä pelien ikärajat tarkoittavat

Pelien varoitusmerkit / 10 min
Alustus: Seuraavaksi tutustumme pelien varoitusmerkkeihin eli sisältösymboleihin sekä ikärajoihin ja siihen, mitä ne tarkoittavat. Saat nipun sisältösymboleja, ikärajakortteja ja selityskortteja. Yhdistä symbolit ja ikärajat oikeaan selitykseen.
Jaa luokka ryhmiin (4–5 oppilasta ryhmään), anna sisältösymboli-, ikäraja- ja selityskortit jokaiselle ryhmälle.
Oppilaat ratkovat ryhmissä tehtävän.
Tehtävän läpikäynti yhdessä.
· Ohjaaja näyttää oikeat vastaukset omilla korteilla ja tarvittaessa antaa lisätietoja.
VAIHTOEHTOJA:
Voit jakaa jokaiselle oppilaalle yhden kortin, ja tehtävänä on etsiä luokasta sille pari (symboli + selitys).
Tai voit jättää ikärajakortit kokonaan jakamatta, ja kertoa seuraavan tehtävän alussa lyhyesti ikärajoista:
· Näiden sisältösymbolien lisäksi peleissä on ikärajoja. Peleissä voi olla esimerkiksi väkivaltaa, mutta ihan pienten lasten peleissä se on lievää, semmoista piirrettyä. Sitten mitä korkeampi pelin ikäraja on, sitä graafisemmaksi eli oikeamman näköiseksi asiat muuttuvat.
· Elokuvissa ja tv-sarjoissa on myös ikärajat, ne ovat pikkuisen erinäköiset kuin digitaalisten pelien ikärajat.

Tehtävä: Pelit, ikärajat ja sisältövaroitukset / 10 min
Ohjaaja alustaa: Seuraavaksi pääsette miettimään, mikä voisi olla pelin ikäraja, ja mitä sisältövaroituksia pelissä voisi olla?
Jaa ryhmille pari peliä, joihin pitää miettiä ikärajat ja sisältövaroitukset. (Ota esim. kuvat pelien kansista, ja peitä niistä ikärajamerkinnät.) Ikärajat pitää päätellä kannen tietojen perusteella.
Oppilaat miettivät ryhmissä vastaukset.
Käydään tehtävä läpi yhdessä:
· Mikä ikäraja ja mitkä sisältövaroitukset mielestänne liittyvät ko. peliin?
· Ohjaaja kertoo oikean ratkaisun ja mitä ikärajamerkinnät tarkoittavat
· Pelien ikärajamerkinnät ja perustelut niille löytyvät Pegin pelihausta (https://pegi.info/fi/search-pegi)
· Käydään läpi ryhmä kerrallaan

Lopetus janatehtävällä / 5 min
Väitteet:
· Opin tänään jotain uutta.
· Tiedän, mitä ikärajat tarkoittavat.
· Ikärajat ovat mielestäni hyvä asia.
· Osaan kertoa ikärajoista myös vanhemmille.
· Aion tänään pelata jotain.

Kiitokset
· Pyydä laittamaan materiaalit siististi pinoihin tai kirjekuoriin.
· Jos jää aikaa, kerro kirjaston peleihin liittyvistä palveluista ja lainattavista peleistä, tai vinkkaa pari peliä.
